[Foto’s] Sorina wys haar pienkvoetMiana. Foto: Shalane-Mare Newborn & Child Photographer/Facebook Sorina het die foto’s van Miana op haar Facebook-blad gedeel. “Só lyk ons Poplappie Prinsessie, ons mooiste Miana meisiekind! Jy is ons aardse engeltjie, ons bondeltjie vreugde & ons grootste piepklein presentjie van God. Dankie Shalane-Mare Newborn & Child Photographer dat jy ons vlinderfyn feetjie se eerste fotosessie-oomblikke so besonders vasgevang het!” het Sorina geskryf. Miana is op 16 Maart gebore. Sorina het tydens die première van die fliek Modder en bloed aan Maroela Media vertel hulle is tradisievas en het daarom gekies om hul dogtertjie na haar ma, Mariana Elizabeth, te noem. Sorina en haar man, Braam Riekert, se eersteling is na sy pa vernoem en het die troetelnaampie Braambossie.